Buyuk Britaniya Yevropa Ittifoqining a’zosi bo‘lib qolar ekan, Umumevropa armiyasini yaratishga urinishlarni bloklaydi. Bu haqda Buyuk Britaniya mudofaa vazirligi Maykl Fellon Times jurnaliga bergan intervyusida aytib o‘tdi. Fellon shu tariqa Fransiya va Germaniyaning umumiy armiya yaratish rejalariga izoh berdi. Bu armiya NATOga raqobatchi bo‘lishi aytilmoqda. Ta’kidlanishicha, Yevropa Ittifoqi davlatlari yetakchilari Bratislavadagi sammit davomida muhokama qilgan hujjatga ko‘ra, Yevrokomissiya dekabrda Yevropa Ittifoqi uchun umumiy qurolli kuchlar yaratish taklifini bildirmoqchi, u bo‘yicha qarorni esa 2017 yil iyunida qabul qilish rejalashtirilmoqda.